**H O T Ă R Â R E**

**privind introducerea unor restricţii de circulație pe drumul judeţean DJ 107R sectorul de drum incluzând intersecţia DJ 107R cu DJ 107L, sat Filea de Jos, sat Filea de Sus, intersecţia DJ 107R cu DJ 107M, poziţiile kilometrice km 21+350 – km 28+650**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 18 din 11.02.2021 privind introducerea unor restricţii de circulație pe drumul judeţean DJ 107R sectorul de drum incluzând intersecţia DJ 107R cu DJ 107L, sat Filea de Jos, sat Filea de Sus, intersecţia DJ 107R cu DJ 107M, poziţiile kilometrice km 21+350 – km 28+650, propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 3829/01.02.2021; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 3829/01.02.2021 şi de Avizul cu nr. 3829 din 23.03.2021 adoptat de Comisia de specialitate nr. 4, în baza art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Avizul Inspectoratului de Poliție Județean Cluj cu nr. 911152/CO/17.02.2021;
* Hotărârea Consiliului Județean Cluj nr. 3/2020 privind introducerea unor restricţii de circulație pe drumul judeţean DJ 107R-sectorul de drum ce include intersecţia DJ 107R cu DJ 107L, sat Filea de Jos, sat Filea de Sus, intersecţia DJ 107R cu DJ 107M, poziţiile kilometrice km 21+350 – km 28+650;
* procedura derulată în conformitate cu dispozițiile Legii nr. 52/2003 privind transparenţa decizională în administraţia publică, republicată.

Luând în considerare prevederile art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin (1) lit. c) și d) și alin. (5) lit. e) și ale art. 182 alin. (2) din Ordonanța de urgență a Guvernului nr. 57/2019 privind Codul administrativ, cu completările ulterioare;
* art. 44 alin. (2) din Ordonanţa Guvernului nr. 43/1997 privind regimul drumurilor. aprobată prin Legea nr. 82/1998, republicată, cu modificările şi completările ulterioare;
* art. 5 alin. (7) din Ordonanța de urgență a Guvernului nr. 195/2002 privind circulația pe drumurile publice, aprobată prin Legea nr. 49/2006, republicată, cu modificările și completările ulterioare;
* Ordinului comun al Ministrului de Interne și al Ministrului Transporturilor nr. 1112/411/2000 pentru aprobarea Normelor metodologice privind condiţiile de închidere a circulaţiei şi de instituire a restricțiilor de circulaţie în vederea executării de lucrări în zona drumului public şi/sau pentru protejarea drumului;

În temeiul competenţelor stabilite prin art. 182 alin. (1) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare:

**hotărăşte:**

 **Art. 1.** Se aprobă introducerea restricţiilor de circulație pe drumul judeţean DJ 107R sectorul de drum incluzând intersecţia DJ 107R cu DJ 107L, sat Filea de Jos, sat Filea de Sus, intersecţia DJ 107R cu DJ 107M, poziţiile kilometrice km 21+350 – km 28+650, în perioada cuprinsă între data aducerii la cunoștință publică a prezentei hotărâri și data de 31 decembrie 2022, după cum urmează:

1. restricţie de tonaj pentru autovehiculele cu masa totală maxim autorizată mai mare de 20 tone cu excepţia: transporturilor de persoane; transporturilor de animale vii și de produse perisabile de origine animală și vegetală; transporturilor cu vehicule care participă la intervenții în caz de forță majoră; transporturilor funerare; transporturilor poștale; transporturilor de echipamente de prim ajutor; transporturilor pentru distribuire de carburanți; transporturilor de mărfuri sub temperatură controlată; transporturilor pentru tractări vehicule avariate; transporturilor pentru distribuirea de apă și hrană în zonele calamitate; transporturilor cu vehicule specializate destinate prin construcție salubrizării; transporturilor de apă îmbuteliată; transporturilor de produse provenite din exploatări agricole; transporturilor de materiale de construcții aferente construcției unor obiective civile destinate persoanelor fizice şi / sau juridice; transporturilor de marfă şi / sau produse efectuate de / pentru persoanele juridice care au sediul social şi / sau punct de lucru ȋn localitatea care se află pe sectorul de drum supus restricţiilor temporare de circulaţie; transporturilor de materiale de construcții aferente construcțiilor unor obiective civile, industriale, de interes public sau privat destinate persoanelor fizice, juridice şi entităților publice de pe raza Comunei Ciurila; transporturilor militare implicate în exerciții multinaționale.
2. restricţie a vitezei de deplasare la 30 km/h în interiorul localităţilor Filea de Jos şi Filea de Suspentru autovehiculele cu masa totală maximă autorizată cuprinsă în intervalul 3,5 tone -20 tone**.**

**Art. 2.** În perioada de instituire a restricțiilor instituite conform articolului 1, autovehiculele cu masa maximă autorizată ce depăşeste 20 de tone pot folosi ruta ocolitoare DJ 107L – DJ 107M.

**Art. 3**. Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia de Administrare a Domeniului Public și Privat al Județului Cluj.

 **Art. 4.** Prezenta hotărâre se comunică Direcţiei de Administrare a Domeniului Public şi Privat al Judeţului Cluj, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet „www.cjcluj.ro".

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 27 din 31 martie 2021**

*Prezenta hotărâre a fost adoptată cu 34 de voturi “pentru”, fiind astfel respectate prevederile legale privind majoritatea de voturi necesară.*